Arnoldas Abramavičius

Arnoldas Abramavičius (g. 1967 m. liepos 18 d. Zarasuose) – Lietuvos ir Zarasų rajono savivaldybės ūkio, politinis bei visuomenės veikėjas.

Biografija 
1992 m. baigė Vilniaus pedagoginį universitetą, fizikos – informatikos mokytojas. 2010 m. Mykolo Riomerio universitete baigė savivaldos institucijų administravimą.

1995–1997 m. Zarasų rajono savivaldybės mero pavaduotojas, 1997–2000 m. ir 2007–2013 m. Zarasų rajono savivaldybės meras. 2003–2007 m. Ignalinos atominės elektrinės regiono plėtros agentūros direktorius.

2010–2019 m. Europos regionų komiteto viceprezidentas, Lietuvos delegacijos vadovas. 2016–2020 m. Zarasų rajono savivaldybės mero pavaduotojas. Nuo 2021 m. – vidaus reikalų viceministras.

Politinė veikla 

1995 m. Lietuvių tautininkų sąjungos, nuo 1997 m. Tėvynės sąjungos (Lietuvos konservatorių) narys.

1995–1997 m., 1997–2000 m., 2000–2003 m., 2003–2007 m., 2007–2011 m. ir nuo 2011 m. Zarasų rajono savivaldybės tarybos narys. 2003–2007 m. tarybos Kontrolės komiteto pirmininko pavaduotojas, Utenos regiono plėtros tarybos narys.

Šaltiniai 	

Zarasų merai
Lietuvos vidaus reikalų viceministrai